Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2019/C 374/02)

Teade on avaldatud vastavalt komisjoni delegeeritud määruse (EL) 2019/33 (1) artikli 17 lõikele 5002E

STANDARDMUUDATUSE HEAKSKIITMISE TEADE

„Conegliano Valdobbiadene – Prosecco / Valdobbiadene – Prosecco / Conegliano – Prosecco“

Viitenumber: PDO-IT-A0515-AM03

Teate esitamise kuupäev: 2. august 2019

HEAKSKIIDETUD MUUDATUSE KIRJELDUS JA PÕHJUSED

1. „Settega“ veinitüübi lisamine

Kirjeldus ja põhjused

„Conegliano Valdobbiadene – Prosecco“ on settega kvaliteetvahuvein, mis saadakse pudelis toimuval käärimisel ilma käärimissette kõrvaldamiseta. Seda valmistatakse ühest viinamarjasaagist, kasutades kääritamist pudelis viinamarjasaagi korjamisele järgneval ajavahemikul 1. märtsist kuni 30. juunini. Pudelis kääritamise protsessi alguses ei tohi partii rõhk ületada 0,5 baari. Toodet ei tohi tarbimiseks ringlusse lasta enne, kui kogu partii on vähemalt 90 päeva käärinud ning sete on vajunud pudeli põhja.

Selle veinitüübi puhul on lisatud analüütilised ja organoleptilised omadused.

Veinitüübi aluseks on nõue lisada vahuveini tüüp, mis on tootmispiirkonnas traditsiooniliselt valmistatud ja mida käsitatakse kvaliteettootena.

Muudatus puudutab tootespetsifikaadi artikleid 1, 4, 5, 6 ja 7 ning koonddokumendi punkti 1.4 „Veini(de) kirjeldus“.

2. Suhkrusisaldust käsitleva märke laiendamine, et see hõlmaks veinitüüpi „vahuvein“

Kirjeldus ja põhjused

Veinitüübile „vahuvein“ on lisatud märge „Extra Brut“.

Sellisel viisil suhkrusisalduse lisamine võimaldab märkida vahuveinide jääksuhkrusisalduse ning ühtlasi anda tarbijatele üksikasjalikku teavet.

Muudatus puudutab tootespetsifikaadi artikleid 5 ja 9, kuid ei mõjuta koonddokumenti.

3. Veinitüübi „vahuvein“ (millele on lisatud täiendavad geograafilised tähised) vabasse ringlusse lubamine

Kirjeldus ja põhjused

Kõrgema kvaliteediga veinitüüp „Conegliano Valdobbiadene - Prosecco“, millele on täiendava geograafilise tähisena lisatud sõna „Rive“, tuleb lubada vabasse ringlusse saagikoristusele järgneva aasta märtsi alguses.

Vabasse ringlusse lubamise kuupäeva on edasi lükatud seetõttu, et võimaldada tootel saavutada optimaalsed organoleptilised omadused.

Muudatus puudutab tootespetsifikaadi artiklit 7 ega mõjuta koonddokumenti.

4. Klaaspudelite kaunistamiseks ette nähtud materjalide/toodete keeld

Kirjeldus ja põhjused

Keelatud on kasutada pudelite kaunistamiseks materjale/tooteid, mis nakkuvad klaasiga (nt termokahanev plast/kile).

Selle muudatuse eesmärk on keelata klaaspudelite kaunistamine mis tahes tootega, et mitte muuta lubatud värvikombinatsiooni.

Muudatus puudutab tootespetsifikaadi artiklit 8 ega mõjuta koonddokumenti.

5. Viinapuude kujundamismeetodid

Kirjeldus ja põhjused

Keelatud on kasutada viinapuude kujundamisel nöörpuu- ehk kordonmeetodit ja curtain-meetodit (meetod, mille puhul kujundatakse kaks kõrget nn kardinat lehtedest ja marjakobaratest, et saavutada parim päikesekiirguse mõju).

See viinapuude kujundamise meetodite keeld kehtib ainult uutele istandustele, et julgustada võtma kasutusele muid kujundamismeetodeid, mis on piirkonnas traditsioonilisemad.

Muudatus puudutab tootespetsifikaadi artiklit 4 ega mõjuta koonddokumenti.

6. Kõrgema kvaliteediga vahuveinitüübi „Conegliano Valdobbiadene - Prosecco“ (millele on täiendava geograafilise tähisena lisatud sõna „Rive“) analüütilised ja organoleptilised omadused

Kirjeldus ja põhjused

Kõrgema kvaliteediga vahuveinitüübile „Conegliano Valdobbiadene – Prosecco“ (millele on täiendava geograafilise tähisena lisatud sõna „Rive“) on kehtestatud keemilised, analüütilised ja organoleptilised omadused.

Selle veinitüübi puhul on keemilised ja füüsikalised omadused kehtestatud eraldi organoleptilistest omadustest, mis olid varasemalt lisatud kõrgema kvaliteediga vahuveinitüübile „Conegliano Valdobbiadene - Prosecco“.

Muudatus puudutab tootespetsifikaadi artiklit 6 ning koonddokumendi punkti 1.4 „Veini(de) kirjeldus“.

7. Täiustatud organoleptilised omadused

Kirjeldus ja põhjused

„Conegliano Valdobbiadene - Prosecco“ puhul kasutatakse maitseomaduste kirjelduses järgmisi mõisteid: „kuiv kuni poolkuiv“.

Vahuveinitüübile „Conegliano Valdobbiadene - Prosecco“ on lisatud järgmine vahu kirjeldus: „tihe ja kiiresti hajuv“.

Kõrgema kvaliteediga vahuveinitüüpidele „Conegliano Valdobbiadene - Prosecco“ ja „Conegliano Valdobbiadene“ Superiore di Cartizze või „Valdobbiadene“ Superiore di Cartizze on lisatud järgmine vahu kirjeldus: „tihe ja püsib kaua“;

Need on toodete organoleptiliste omaduste parandused.

Muudatus puudutab tootespetsifikaadi artiklit 6 ning koonddokumendi punkti 1.4 „Veini(de) kirjeldus“.

KOONDDOKUMENT

1. Toote nimetus

„Conegliano Valdobbiadene - Prosecco“

„Valdobbiadene - Prosecco“

„Conegliano - Prosecco“

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Vahuvein

5. Kvaliteetvahuvein

6. Aromaatne kvaliteetvahuvein

8. Poolvahuvein

4. Veini(de) kirjeldus

„Conegliano Valdobbiadene - Prosecco“

Värvus: erineva intensiivsusega õlgkollane, erksa tooniga;

lõhn: veinine, värske, harmooniline, meeldivalt puuviljane;

maitse: kuiv kuni poolkuiv, meeldivalt kibekas ja maitseküllane;

minimaalne üldalkoholisisaldus mahuprotsentides: 10,5 mahuprotsenti;

suhkruvaba ekstrakti miinimumsisaldus: 14 g/l

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Conegliano Valdobbiadene - Prosecco“ Frizzante

Vaht: tihe ja kiiresti hajuv

värvus: erineva intensiivsusega õlgkollane, erksa tooniga;

lõhn: meeldiv ja iseloomulikult puuviljane;

maitse: värske, harmooniline ja puuviljane;

minimaalne üldalkoholisisaldus mahuprotsentides: 10,5 mahuprotsenti;

suhkruvaba ekstrakti miinimumsisaldus: 14 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

Pudelis kääritatud „Conegliano Valdobbiadene - Prosecco“ Frizzante

Võib olla hägune;

lõhn: meeldiv ja iseloomulikult puuviljane, võimalikud on krõbeda koorikuga leivale ja pärmile iseloomulikud nüansid;

maitse: värske, harmooniline, meeldivalt kihisev, puuviljane, võimalikud on koorikleivale ja pärmile iseloomulikud nüansid.

minimaalne üldalkoholisisaldus mahuprotsentides: 10,5 mahuprotsenti;

suhkruvaba ekstrakti miinimumsisaldus: 14 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Conegliano Valdobbiadene - Prosecco“ Spumante Superiore

Vaht: tihe ja püsib kaua;

värvus: erineva intensiivsusega õlgkollane, erksa tooniga;

lõhn: meeldiv ja iseloomulikult puuviljane;

maitse: värske, harmooniline, meeldivalt puuviljane, eripärane;

minimaalne üldalkoholisisaldus: 11 mahuprotsenti

suhkruvaba ekstrakti miinimumsisaldus: 14 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Conegliano Valdobbiadene - Prosecco“ Spumante Superiore (settega)

Vaht: tihe ja püsib kaua;

värvus: erineva intensiivsusega õlgkollane, võib olla hägune;

lõhn: meeldiv ja iseloomulikult puuviljane, võimalikud on krõbeda koorikuga leivale ja pärmile iseloomulikud nüansid;

maitse: värske, harmooniline, puuviljane, võimalikud on krõbeda koorikuga leivale ja pärmile iseloomulikud nüansid

minimaalne üldalkoholisisaldus mahuprotsentides: 11 mahuprotsenti;

suhkruvaba ekstrakti miinimumsisaldus: 14 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Conegliano Valdobbiadene - Prosecco“ Spumante Superiore Rive

Vaht: tihe ja püsib kaua;

värvus: erineva intensiivsusega õlgkollane, erksa tooniga;

lõhn: meeldiv ja iseloomulikult puuviljane;

maitse: värske, harmooniline, meeldivalt puuviljane, eripärane;

minimaalne üldalkoholisisaldus mahuprotsentides: 11,5 mahuprotsenti;

suhkruvaba ekstrakti miinimumsisaldus: 14 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

„Conegliano Valdobbiadene Superiore“ di Cartizze või „Valdobbiadene“ Superiore di Cartizze

Vaht: tihe ja püsib kaua;

värvus: erineva intensiivsusega õlgkollane, erksa tooniga;

lõhn: meeldiv ja iseloomulikult puuviljane;

maitse: värske, harmooniline, meeldivalt puuviljane, eripärane;

minimaalne üldalkoholisisaldus mahuprotsentides: 11,5 mahuprotsenti

suhkruvaba ekstrakti miinimumsisaldus: 14 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus 4,5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a) Peamised veinivalmistustavad

Vahuveini valmistamiseks ette nähtud partii ettevalmistamine

Veinivalmistuse eritavad

Vahuveini valmistamiseks kasutatavate komponentide ettevalmistamiseks sobib lubatud traditsiooniline meetod, mille puhul kasutatakse veine, mis on valmistatud viinamarjasortidest ‘Pinot’ ja/või ‘Chardonnay’. Kogus ei tohi ületada 15 % kogumassist.

b) Maksimaalne saagikus

„Conegliano Valdobbiadene - Prosecco“

13 500 kg viinamarju hektarilt

„Conegliano Valdobbiadene - Prosecco“ Rive

13 000 kg viinamarju hektarilt

„Conegliano Valdobbiadene - Prosecco“ Superiore di Cartizze

12 000 kg viinamarju hektarilt

6. Piiritletud geograafiline piirkond

Kontrollitud ja garanteeritud päritolunimetusega „Conegliano Valdobbiadene - Prosecco“ veinide valmistamiseks kasutatavate viinamarjade tootmispiirkond asub kontrollitud päritolunimetusega „Prosecco“ veinide tootmispiirkonnas. See on piiritletud järgmiselt.

A) Artikli 1 lõikes 1 viidatud „Conegliano Valdobbiadene - Prosecco“ veinide valmistamiseks kasutatavate viinamarjade tootmispiirkond hõlmab järgmiste omavalitsusüksuste mägist piirkonda: Conegliano - San Vendemiano - Colle Umberto - Vittorio Veneto - Tarzo - Cison di Valmarino - San Pietro di Feletto - Refrontolo - Susegana - Pieve di Soligo - Farra di Soligo - Follina - Miane - Vidor - Valdobbiadene. Piirkonna piirid on eelkõige järgmised. Piiri tõmbamise alguspunkt on Fornace (kõrgus merepinnast 175 m), mis jääb umbes kolm kilomeetrit Valdobbiadenest läände, kus Valdobbiadene ja Segusino omavalitsusüksuste vaheline halduspiir kohtub Valdobbiadene-Segusino maanteega. Seejärel järgib piir nende kahe omavalitsusüksuse vahelist halduspiiri kuni Col Antichini, kus kohtub 500 m kõrgusel merepinnast kurviga, mis jätkub kuni Ca’ Pardolinini Combai lähistel, liigub seejärel allapoole 500 m kõrguselt merepinnast ja järgib maanteed, mis viib linna keskväljakule, esmalt mööda Cimavilla ja seejärel mööda Trieste maanteed. Pärast seda jookseb piir mööda maanteed, mis viib kirikuni ja jõuab Dueli piimafarmini, liikudes mööda künkaharja, ristub Miane-Campea maanteega, laskub mööda Tenade mäestikku allapoole ja mäeahelikku mööda loogeldes jõuab Tre Pontini, mis asub Follina-Pieve maanteel Soligos. Maanteega ristumisel liigub piir mööda Croda di Zueli mäge ülespoole ja jätkub mööda mäeahelikku, möödudes 356 m kõrgusel merepinnast Sanda Lucia kabelist Zuel di Là küla ja Resera kohal. Seejärel liigub piir mööda Resera-Tarzo maanteed, kuni ühineb Revine Tarzo maanteega. Nimetatud liitumiskohast jookseb piir mööda sama maanteed kõigepealt Tarzoni ja seejärel Corbanseseni, kuni ristub Ponte Masetis Refrontolo-Cozzuolo maanteega. Edasi läbib piir Tarzo ja Vittorio Veneto omavalitsusüksust, kuni jõuab kohalikule teele, mida tuntakse „dei Piai“ ja „delle Perdonanze“ nime all. Siit järgib piir nimetatud maanteed kuni kohtumiseni Cervada jõega, laskudes piki jõge kuni Cozzuolo-Vittorio Veneto maanteeni, liikudes Vittorio Veneto suunas kuni ristumiseni Coneglianost tuleva maanteega, mis viib Vittorio Veneto keskusesse. Seejärel tõuseb piir Conegliano suunas kuni San Giacomo di Vegliani, kust suundub San Martino di Colle Umberto poole. Campioni külast möödumisel pöörab piir paremale mööda San Martino kohalikku maanteed ja jõuab Colle Umbertoni, kus tõuseb põhimaanteele nr 51 (tuntud ka kui Alemagna) kuni mahasõiduni nr 5, misjärel liigub edasi Conegliano suunas. Möödudes Gai ristumiskohast Pontebbana ehk põhimaanteega nr 13, liigub piir mööda uut ringteed ümber Conegliano linna, kuni ühineb sama põhimaanteega nr 13 Ferrera juures. Põhimaanteega ühinemise järgselt jõuab piir Suseganasse ja vahetult pärast linnast möödumist pöörab läände mööda teed, mis viib Colfoscosse ja mida tuntakse ka nime all „strada della Barca“. Colfoscost edasi liigub piir mööda Mercatelli maanteed kuni ristumiskohani Falze suunas viiva teega, kus see pöördub ja liigub Pieve di Soligo suunas mööda vana maanteed (Ponte Priula - Pieve di Soligo, mis viib välja Chisini maanteele). Liikudes risti üle kesklinna, jookseb piir mööda Schiratti maanteed ja jõuab Soligosse, kus pöörab vasakule ja liigub edasi mööda Soligo ja Ponte di Vidori vahelist põhimaanteed, läbides Farra di Soligo, Col San Martino, Colbertaldo ja Vidor to Ponte di Vidori, millest möödub vasakult poolt, et jõuda Bigolinosse. Pärast Bigolinot eemaldub piir Valdobbiadenesse viivalt maanteelt, pöörates vasakule ja järgides ENELi elektrijaama põhimaanteed, et jõuda pärast La Roggia ojaga ristumist Villanova külla. Piir järgib oja kuni jõeastanguni, mis kõrgub vahetult Piave jõe kohal. Piir jookseb mööda astangut (vt lisatud piirkondlik kaart „Jõeastangu piiri kirjeldus“), tõustes Valdobbiadene-Segusino maanteele, mis viib San Vito järel San Giovanni kabelini. Siit edasi liigub piir mööda Valdobbiadene-Segusino põhimaanteed ja pöördub tagasi alguspunkti Fornacesse, sulgedes nii piiritletud piirkonna perimeetri.

B) Vahuveini puhul, mis saadakse viinamarjadest, mida kasvatatakse Cartizze piirkonnas San Pietro di Barbozza külakeses, on õigus kasutada täiendavat tähist „Superiore di Cartizze“. Selle allpiirkonna piirid on järgmised. Alguspunkt on Soprapianast läände jääva Teva jõe sild Piovine ja Soprapiana vahelisel põhimaanteel Casa Boreti (kõrgus merepinnast 184 m) ja Soprapiana (kõrgus merepinnast 197 m) vahel. Sellest punktist tõuseb piir põhja poole mööda Teva jõge kuni ühinemiskohani Zente kanaliga ning jookseb seda mööda kuni ühinemiskohani Piagari kanaliga. Seejärel järgib piir Piagari kanalit kuni kaardi nr 63 ja nr 71 kokkupuutekohani: (San Pietro di Barbozza küla, B osa, lk VII). Eespool osutatud kaartide kokkupuutekohast liigub piir üle kaartide nr 540 ja nr 543, jätkudes samas suunas mööda kaartide nr 547 ja nr 735 vahelise jaotise lõpuosa, kuni jõuab kaardi nr 542 põhjapoolsesse nurka ristumiskohas Vettorazzi põhimaanteega. Piir jookseb põhja suunas mööda eespool osutatud maanteed. Pärast esimest ristumiskohta (Fontana del Bicio) liigub piir mööda kohalikku maanteed Menegazzisse kuni selle punktini, kus kohtub Vettorazi mäeahelikuga. Piir läheb mööda mäeharja, möödub Casa Miottost ja ühineb kohaliku maanteega, mis viib Tresiesesse (Tre Siepisse). Edasi jätkub piir mööda eespool nimetatud maanteed, kuni kohtub Monti viiva kohaliku maanteega, mida järgib kuni esimese kurvini (kaart nr III, mis hõlmab San Pietro di Barbozzat, B osa, lk X). Seejärel eemaldub piir maanteelt ja liigub tõusvas joones ümber viinamarjaistandustega kaetud piirkonna, kuni laskub jälle Capitello lähistel asuva Monti maanteeni. Piir järgib maanteed kuni ristumiseni Pianderi maanteega. Seejärel laskub piir mööda Stretti maanteed ja jätkab samas suunas, kuni ühineb Soccol-Follo maanteega Casa Agostinetto Sergiost idas. Siis laskub piir mööda Cal de Sciapi maanteed allapoole ja jõuab Valle della Rivetta ojani (Borgo jõgi). Piir järgib oja kuni kaartide nr 149 ja nr 151 vahelise jaotiseni Valdobbiadene omavalitsusüksuse juures, B osa, lk XI, jätkudes põhja suunas kaartidel nr 149 kuni nr 151 ning nr 148 kuni nr 151. Piir ületab Campioni viiva põhimaantee, hõlmates kaarte nr 178 kuni nr 184, nr 179 kuni nr 184, nr 179 kuni nr 167, nr 179 kuni nr 182 ning nr 181 kuni nr 185, ja jõuab Tevicella kanalini Col Zancheri ja Pra Ospitale piirkonnas. Siis liigub piir üle kaartide nr 21 kuni nr 65 San Pietro di Barbozza jaotises, B osa, lk XIII; siis nr 22 kuni nr 67 ning nr 66 kuni nr 67, ületades Bisoi [sic] maantee (Fodera) ja ühinedes Cavalieri põhimaanteega, hõlmates kaarte nr 24 kuni nr 28 ja jätkudes mööda maanteed, kuni jõuab alguspunkti tagasi (Teva jõge ületav sild).

C) Artikli 5 lõikes 3 sätestatud traditsiooniliste meetodite korral kasutatavate viinamarjasortide ‘Pinot Bianco’, ‘Pinot Nero’, ‘Pinot Grigio’ ja ‘Chardonnay’ puhul hõlmab tootmispiirkond järgmiste Treviso provintsis asuvate kommuunide halduspiirkonda: Cappella Maggiore; Cison di Valmarino; Colle Umberto; Conegliano; Cordignano; Farra di Soligo; Follina; Fregona; Miane; Pieve di Soligo; Refrontolo; Revine Lago; San Fior; San Pietro di Feletto; San Vendemiano; Sarmede; Segusino; Susegana; Tarzo; Valdobbiadene; Vidor; Vittorio Veneto; Asolo; Caerano S. Marco; Castelcucco; Cavaso del Tomba; Cornuda; Crocetta del Montello; Fonte; Giavera del Montello; Maser; Monfumo; Montebelluna; Nervesa della Battaglia, Paderno del Grappa; Pederobba; Possagno; S. Zenone degli Ezzelini; Volpago del Montello; Borso del Grappa and Crespano del Grappa

7. Peamised veiniviinamarjasordid

‘Glera’ (V) – ‘Serprino’

8. Seos(t)e kirjeldus

Conegliano Valdobbiadene - Prosecco (it)/Valdobbiadene - Prosecco (it)/Conegliano - Prosecco (it)

Idast läände laiuvate mägede (seljandike) pinnas koosneb liivakivist ja mergelist, mis paiknevad karbonaati sisaldaval kihil, mis annab viinamarjadele intensiivsed ja peened aromaatsed noodid, mida täiendab tugev mineraalilõhn. Paraskliima ja temperatuurikõikumised muudavad viinamarjad aromaatseks ja happeliseks, andes veinile veinised ja lillelised noodid. Inimkäed on järske mäenõlvu harinud mitu sajandit. Esimesed kirjalikud teated Prosecco kasvatamise kohta nendel mägedel pärinevad 1772. aasta Giornale d’Italia seitsmendast köitest, mille autoriks oli Conegliano aadlik Francesco Maria Malvolti.

Nimetus on olnud kontrollitud päritolunimetus (DOC) alates 1969. aastast ning kontrollitud ja garanteeritud päritolunimetus (DOCG) alates 2009. aastast.

9. Olulised lisatingimused (pakendamine, märgistamine, muud nõuded)

Viidete kasutamine seoses märkega „Rive“

Õigusraamistik:

ELi õigusaktid

Lisatingimuse liik:

märgistamisega seotud lisasätted

Tingimuse kirjeldus

Vahuveini tähistamisel ja esitlemisel võib viidata tootespetsifikaadi A loetelus olevatele omavalitsusüksustele või küladele, eeldusel et omavalitsusüksuse või küla nimele, kust viinamarjad on pärit, on lisatud sõna „Rive“ ning et need viited on lisatud viinamarjasortide registrisse.

Täiendavad geograafilised üksused on järgmised:

1) San Vito, 2) Bigolino, 3) San Giovanni, 4) San Pietro di Barbozza, 5) Santo Stefano, 6) Guia, 7) Vidor, 8) Colbertaldo, 9) Miane, 10) Combai, 11) Campea, 12) Premaor, 13) Farra di Soligo, 14) Col San Martino, 15) Soligo, 16) Follina, 17) Farrò, 18) Cison di Valmarino, 19) Rolle, 20) Pieve di Soligo, 21) Solighetto, 22) Refrontolo, 23) San Pietro di Feletto, 24) Rua di Feletto, 25) Santa Maria di Feletto, 26) San Michele di Feletto, 27) Bagnolo, 28) Tarzo, 29) Resera, 30) Arfanta, 31) Corbanese, 32) Susegana, 33) Colfosco, 34) Collalto, 35) Formeniga, 36) Cozzuolo, 37) Carpesica, 38) Manzana, 39) Scomigo, 40) Collalbrigo-Costa, 41) Ogliano, 42) San Vendemiano ja 43) Colle Umberto.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/14207

(1) ELT L 9, 11.1.2019, lk 2.